CELEX: C2005/031/07
Language: sk
Date: 2005-02-05 00:00:00
Title: Rozsudok Súdneho dvora (šiesta komora) z 9. decembra 2004 vo veci C-219/03: Komisia Európskych spoločenstiev proti Španielskemu kráľovstvu (Nesplnenie povinnosti štátom — Zdanenie zhodnotenia)

5.2.2005   
            
            
               SK
            
            
               Úradný vestník Európskej únie
            
            
               C 31/3
            
         
      ROZSUDOK SÚDNEHO DVORA
   
   (šiesta komora)
   z 9. decembra 2004
   vo veci C-219/03: Komisia Európskych spoločenstiev proti Španielskemu kráľovstvu (1)
   
   (Nesplnenie povinnosti štátom - Zdanenie zhodnotenia)
   (2005/C 31/07)
   Jazyk konania: španielčina
   Vo veci C-219/03, Komisia Európskych spoločenstiev (splnomocnení zástupcovia: M. Diaz-Llanos La Roche a L. Escobar Guerrero) proti Španielskemu kráľovstvu (splnomocnená zástupkyňa: L. Fraguas Gadea), predmetom ktorej je žaloba o nesplnenie povinnosti podľa článku 226 ES, podaná 19. mája 2003, Súdny dvor (šiesta komora), v zložení: predseda komory A. Borg Barthet, sudcovia J.-P. Puissochet (spravodajca) a S. von Bahr, generálna advokátka: J. Kokott, tajomník: R. Grass, vyhlásil dňa 9. decembra 2004 rozsudok, ktorého výrok znie:
   
               1.
            
            
               Španielske kráľovstvo si tým, že ponechalo daňový režim, ktorý je vo vzťahu k zdaneniu zhodnotení uskutočnených po 1. januári 1997 v dôsledku prevodu akcií nadobudnutých pred 31. decembrom 1994 menej výhodný pre akcie kótované na trhoch iných ako sú španielske regulované trhy, ako pre akcie kótované na posledne uvedených trhoch, nesplnilo povinnosti, ktoré mu vyplývajú z článkov 49 ES a 56 ES, ako aj zo zodpovedajúcich článkov 36 a 40 dohody o Európskom hospodárskom priestore z 2. mája 1992.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 184 zo dňa 2.8.2003